  Майя Бывальцева 1-тӥ — 4-тӥ классъёслы удмурт кылъя йӧскалык учебникъёслы лицензиос басьтон уж йылпумъян пала вуэ. Вань кулэ эскеронъёс ортчемын, комплект Россиысь Дышетонъя но наукая министерстволэн нимысьтыз ӧриезлэсь умоен лыдъямзэ возьма, собере учебникъёс федерал инлык басьтозы. Со сярысь журналистъёслы ивортӥз элькунысь дышетонъя но наукая министр Алексей Мирошниченко. «Мон шумпотыса вераны быгатӥсько, «1–4. Удмуртский язык» курсъя ми 4 эскеронъёсты ортчимы ик. Валтӥсез, ми ортчимы федерал эскеронъёсты. Али ми ужкагазъёсты дасямы но Дышетонъя министерствое келямы. Возьмаськомы, ӧрилэн матысь кенешоназ лэзён сётэмын луоз но пуктэтэн милям материалъёсмы федерал учебникъёслэн списоказы пыртэмын луозы шуыса», — вераз со. Министрлэн кылъёсызъя, оскон вань, со пуктэт 1-тӥ куарусёнозь поттэмын луоз шуыса, собере «Удмуртия» издательство учебникъёсты дыраз печатлан понна ваньзэ лэсьтоз. Коньдон солы вань. Тегъёс: Дышетон Ижкар АлексейМирошниченко Удмуртия пиналъёс школаос удмурткыл Дышетонъянонаукаяминистерство  